Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. Illum, il-Kummissjoni ppubblikat it-Tabella ta' Valutazzjoni tas-Suq Uniku 2021, li turi li, minkejja t-titjib li sar f'xi oqsma, fil-prattika hija meħtieġa implimentazzjoni aħjar tar-regoli tas-Suq Uniku. Titjib bħal dan jgħin lin-negozji u liċ-ċittadini tal-UE jibbenefikaw bis-sħiħ mil-libertajiet u d-drittijiet tagħhom, biex tiġi ffaċilitata t-tranżizzjoniji ekoloġika u dik diġitali. Bis-saħħa tas-Suq Uniku, l-UE qed tillimita l-effetti tan-nuqqasijiet billi tixpruna l-innovazzjoni u tiddiversifika l-ktajjen tal-provvista madwar l-Ewropa. Suq Uniku li jiffunzjona tajjeb, fejn l-innovazzjoni tista' tiffjorixxi, huwa l-aħjar alleat għal ekonomija Ewropea reżiljenti. Bi qbil mal-Istati Membri, il-kamp ta' applikazzjoni tat-Tabella ta' Valutazzjoni tas-Suq Uniku 2021 ġie estiż għal tliet oqsma ta' politika u indikaturi ġodda. Dawn jikkonċernaw l-ekonomija ċirkolari/l-ekoloġizzazzjoni tal-industrija, is-sorveljanza tas-suq u l-ambjent tan-negozju tal-SMEs. It-Tabella ta' Valutazzjoni tas-Suq Uniku tagħti ħarsa dettaljata lejn kif ġew applikati r-regoli tas-Suq Uniku tal-UE fiż-Żona Ekonomika Ewropea (ŻEE) matul l-2020. Hija tevalwa l-prestazzjoni tal-Istati Membri fir-rigward tal-implimentazzjoni u l-infurzar tal-liġi tal-UE, l-integrazzjoni u l-ftuħ tas-suq, l-għodod ta' governanza kif ukoll ċerti oqsma ta' politika speċifiċi. Is-sejbiet ewlenin huma ppreżentati fil-forma ta' ċart “tad-dawl tat-traffiku”, fejn kull għodda jew qasam tingħata kard ħamra (taħt il-medja), safra (livell medju) jew ħadra (ogħla mill-medja), filwaqt li l-vleġeġ fit-tabella ta' hawn taħt jirrappreżentaw it-titjib minn sena għall-oħra. Meta mqabbla mat-Tabella tal-2019, it-Tabella ta' Valutazzjoni ta' din is-sena tindika sitwazzjoni stabbli fil-biċċa l-kbira tal-Istati Membri, u tosserva titjib żgħir ħafna fil-prestazzjoni ġenerali fl-oqsma mmonitorjati. Data aktar dettaljata skont il-pajjiż u skont il-qasam tingħata fl-għodda online. Meta din it-tabella ta' valutazzjoni li tkopri l-2020 titqabbel ma' edizzjonijiet preċedenti, jeħtieġ li jitqies l-impatt speċifiku tal-pandemija tal-COVID-19 fuq ċerti setturi ekonomiċi. Għall-ewwel darba, l-edizzjoni tat-tabella ta' valutazzjoni ta' din is-sena tinkludi taqsimiet dwar l-ambjent tan-negozju tal-SMEs, l-ekoloġizzazzjoni tal-industrija, u s-sorveljanza tas-suq: It-tabella ta' Valutazzjoni tas-Suq Uniku hija għodda online li għandha l-għan li timmonitorja l-prestazzjoni tal-Istati Membri bl-użu ta' indikaturi ċari, bl-objettiv li ttejjeb il-funzjonament tas-Suq Uniku. Kif tħabbar fl-Annual Single Market Report 2021, it-Tabella ta' Valutazzjoni tas-Suq Uniku bdiet tiġi aġġornata bl-użu ta' sistema ġdida ta' ġestjoni tal-kontenut. It-Tabella ta' Valutazzjoni tas-Suq Uniku tevalwa l-prestazzjoni fi: It-Tabella ta' Valutazzjoni Skedi informattivi skont il-pajjiż Ħarsa ġenerali lejn il-prestazzjoni L-Istrateġija Industrijali Ewropea Pjan ta' azzjoni fit-tul għal implimentazzjoni u infurzar aħjar tar-regoli tas-suq uniku